Тема: ”**Без кунакка барабыз”**

*( 2 нче кечкенәләр төркеме)*

**Максат:** балаларда әхлаклык сыйфатлары тәрбияләү. Татар халкының милли ризыклары актив кулланышка кертү. Диалогик сөйләм күнекмәләрен булдыру. Әбигә хөрмәт тәрбияләү

**Тәрбия бурычлары**: балаларда урамда, юлда, үз-үзләрен дөрес тоту бер-берсенә игътибарлы булу, сабырлык кебек күркәм сыйфатлар тәрбияләү

**Үстерү бурычлары**: балаларның иҗади активлыгын, фикерләү сәләтен үстерү

**Белем бирү бурычы**: үзләренең белгәннәрен бәйләнешле итеп, хикәя формасында сөйләргә өйрәтү эшен дәвам итү

**Төп белем бирү өлкәсе**: танып белү

**Интеграль белем бирү өлкәләре**: аралашу, социальләштерү, физик тәрбия, сәламәтлек, иҗади сәнгать

**Методик алымнар һәм чаралар**: уен, күрсәтмә материл, сүзлек өстендә эш, сораулар, әдәби тел, үсендерү, мактау

**Җиһазлау**: рәсемнәр, татар халык ашлары.

**Сүзлек өстендә эш**: ягымлы сүзләр, авыр сүз, рәнҗетү;

**Алдан үткәрелгән эшләр**: транспорт, гаилә турында әңгәмәләр; дидактик һәм бармак уеннары: “Кибет”, ”Гаилә”, ”Транспорт”, ”Кунак чакыру” сюжетлы рольле уеннар уйнау

**Эшчәнлек төзелеш**е:

I өлеш. Кереш әңгәмә. Ситуация

II өлеш. Хәрәкәтле уен “Кибеттә”

III өлеш. Коллектив эшчәнлек-бизәкләр ябыштыру

IV өлеш. Ял минуты ”Без барабыз, барабыз...”

V өлеш. Сүзле уен “Минем әби нинди?”

VI өлеш. Уен ”Автобуста”, транспортта үз-үзеңне тоту кагыйдәләре. Мәкаль

VII өлеш. Әбидә кунакта. Диалогик сөйләм

VIII өлеш. Йомгаклау

Шөгыль барышы:

**1.** Мин бүген эшкә килгәндә бер әбине скәмьядә утырганың күрдем. Әби нишләптер кәефсез утыра иде. Ни өчен микән? *Ситуация. Балаларның җаваплары:*

- Берәр җире авырта?

- Берәр әйбере югалган?

**2.** Безне дә әби сагынгандыр. Без аның кәефен ничек күтәрә алабыз икән?

- Әбигә кунакка кайтабыз...

- Аңа бүләкләр, күчтәнәчләр алабыз?

- Нәрсәләр алабыз?...

**(,,Кибет”кә** барабыз: **бүләкләр**-алъяпкыч; **күчтәнәчләр** - чәй, конфет, җиләк-җимеш; **яшелчәләр**)

*Тәрбияче:* балалар, карагыз әле, кибеттә алъяпкыч ак төстәгеләре генә бар, матур булсын һәм истәлек булсын өчен, без аны матур итеп бизибез

***3.*** *Коллектив эше- бизәкләр ябыштыру: “Алъяпкыч”*

***4.*** *Ял минуты*

Без барабыз, барабыз *(атлап- атлап барабыз),*

Ерак юллар узабыз *(куллар белән күрсәтәбез),*

Күчтәнәчләр кулыбызда *(авыр итеп күтәрү хәрәкәте ясыйбыз),*

Әбиләргә кайтабыз *(атлап- атлап барабыз)*

***5****. Сүзле уен «Минем әби нинди?»*

*( матур, ягымлы, эшчән, яшь, уңган, акыллы һ.б.)*

- Әбигә нәрсәгә утырып барабыз

*(җаваплар)*

- Әйдәгез, автобуска утырабыз да китәбез

***6.*** *Уен “Транспортта үз-үзеңне тоту кагыйдәләре”*

*(ПДД мультфильмнан өзек карау)*

- Балалар, юлда йөргәндә, бик игътибарлы булырга кирәк. Мәкальне искә төшерик

***- Юлда йөрсәң, улап йөр***

**7.** Менә килеп тә җиттек. Әбиебез өстәл әзерләп куйган. Өстәлендә нәрсәләр бар?*(бәлеш, өчпочмак, кыстыбый, чәк- чәк, коймак-*

*татар халык ашлары турында сөйләшү)*

- Алар ничек пешерелгәннәр?

- Әниләрегез ниләр пешерәләр?

- Сез аларга ярдәм итәсезме соң?

*(балаларның җаваплары)*

- Сез ничек уйлыйсыз, әби кая киткән икән?

* *Кибеткә,базарга,бакчага.*
* *Күршеләргә һ.б.*

*(”Әби” керә, балалар исәнләшәләр)*

* Әби: “И, балакайларым, мин сезне көттем һәм балаларны кочаклый

*(балалар бүләкләр белән күчтәнәчләрен әби бирәләр)*

***8.*** *Йомгаклау*

 *-Әби:Минем дә, сезгә әзерләп куелган бүләкләрем*  бар

*( балаларга* ***“Бәләкәй китап-разукрашкаларын”*** *бүләк итә)*